The Voice

Ang The Voice ay isang prangkisa ng tagisan sa pag-awit sa pangrealidad na telebisyon. Ito ay batay sa palabas sa pag-awit na The Voice of Holland, na orihinal na likha ng Olandes na prodyuser sa telebisyon na si John de Mol. Marami ring mga bansa ang kumuha sa kayarian ng programa at nagsimula ring magsahimpapawid ng kanilang sariling bersiyon mula noong 2011. Naging katunggali ito ng prangkisang Idols at ng The X Factor.

Kasaysayan 
Si John de Mol, na siyang maylikha ng Big Brother, ang unang lumikha ng konsepto ng The Voice katuwang ang Olandes na mang-aawit na si Roel van Velzen. Ipinakikila ng palabas ang kaibahan nito sa The X Factor at Idols, dahil ang The Voice ay pangunahing nakatutok lamang sa kakayahan at kagalingang taglay ng isang mang-aawit.

Noong 17 Setyembre 2010, nagsimulang umere ang The Voice of Holland sa estasyong RTL 4 kasama sina Angela Groothuizen, Roel van Velzen, Nick & Simon, at Jeroen van der Boom bilang mga huradong gabay o tinatawag na mga "coaches" (tagapagsanay) ng programa. Agad naging matagumpay ang programa sa Netherlands.

Kinalaunan, ang kayarian ng palabas ay ipinagbili sa iba't-ibang mga bansa.

Mga bersiyon sa iba't-ibang bansa 

Mula noong nag-umpisa ang The Voice, nakapaglabas na ang prangkisa ng 114 na mga nagwagi. Ang kasalukuyang nanalo ay mula sa The Voice Brasil, na sina Danilo Reis & Rafael, ang unang tambalang nagwagi sa kasaysayan ng The Voice. Samantalang sa The Voice Kids naman, nakapaglabas na ito ng 21 mga nagwagi. Ang kasalukuyang nanalo ay mula sa La Voz Kids Colombia, si Ivanna Garcia.

 Prangkisa na may kasalukuyang ineereng edisyon
 Prangkisang may paparating na edisyon

Mga tala

  Ang The Voice of Albania ay ipinalalabas din sa Kosovo at Macedonia. Pinapayagan ding sumali sa palabas ang mga taga-Kosovo.
  Ang The Voice of China ay ipinalalabas din sa Malaysia at Singapore simula 2014. Simula sa ikatlong edisyon, pinapayagan na ring sumali ang mga taga-Malaysia at Singapore na nakapagsasalita ng Mandarin..
  Ang The Voice of Greece ay ipinalalabas din sa Cyprus; maaari ring sumali ang mga taga-Cyprus.
  Ang A Voz de Angola ay ipalalabas na rin sa Mozambique; maaari na ring sumali ang mga taga-Mozambique.
  Sa bersiyong Australyano ng The Voice, nagsilbi si Joel Madden bilang solong tagapagsanay mula sa una hanggang ikatlong edisyon. Sa ikaapat na edisyon ng nasabing prangkisa, siya ay sinamahan ng kanyang kapatid na si Benji Madden, at sila ay naging isang tambalang tagapagsanay (duo coach).

Mga sanggunian 

Mga palatuntunang pantelebisyon
Paligsahan
Telebisyon sa Netherlands